Sahara (2005)

Sahara er en action/eventyr-film fra 2005 regissert av Breck Eisner, basert på den mestselgende boken med samme navn av Clive Cussler.

Sammendrag 
Historien begynner i 1865, mot slutten av den amerikanske borgerkrigen. Byen Richmond i Virginia ligger i ruiner etter å ha blitt bombardert av omfattende artilleri i løpet av konflikten. Skipet CSS Texas, under kaptein Mason Tombs, er lastet med det aller siste av konføderasjonens verdier i et siste forsøk på å forhindre at dette blir tatt av unionsstyrkene. CSS Texas gjør et desperat forsøk på å komme seg gjennom en blokade, og forsvinner deretter ut i mørket. Skipets skjebne er deretter ukjent.

I nåtidens Mali blir det utkjempet en borgerkrig mellom diktatoren General Kazim og Tuareg-folket. Doktor Eva Rojas og Frank Hopper fra Verdens helseorganisasjon undersøker en sykdom som sprer seg over hele Mali. Mordere akkompagnert av en korrupt Tuareg ved navn Zakara forsøker å myrde Eva. Men hun blir reddet av en dykker som heter Dirk Pitt. Dirk har en kontakt i Nigeria som selger ham en gull-mynt funnet i Niger-elven. Dirk tror dette kan være en ledetråd til den for lengst tapte CSS Texas, og han låner sjefens yacht for å lete etter den savnede båten. Dirk blir ledet av hans partner Al Giordino og Rudi Gunn som reiser sammen med Eva og Hopper, slik at de kan fortsette deres undersøkelse av sykdommen. Men senere fortsetter Dirk og hans ledsagere alene videre oppover Niger-elven.

Forretningsmann Yves Massarde og diktator General Kazim forsøker å stoppe legene fra å oppdage hvor sykdommen egentlig kommer fra. Kazim sender sine håndlangere for å angripe yachten. De overlever angrepet, men yachten blir ødelagt. De blir senere tatt til fange av Tuareg-folket. Tuareg-lederen, Modibo, viser Eva at hans folk dør av den samme sykdommen Eva undersøker. Etter å ha analysert vannet i området oppdager Eva at vannet er forurenset, og det finnes ingen medisinsk behandling tilgjengelig for de syke. Al får inn i en hule med et maleri som viser det savnende skipet CSS Texas. Dirk tror at skipet ble strandet i området da elven tørket ut etter en storm, og at den samme elven som tidligere  bar skipet nå renner under jorden.

De følger det tørre elveleie og nærmer seg grensen. På veien oppdager de over et anlegg som eies av Massarde, som er kilden til vann-forurensningen. De oppdager at forurensningen blir ført ut til havet og, hvis forurensingen ikke stoppes i tide, vil alt livet i havet etter hvert dø ut. Massarde tar Eva til fange. Men Dirk og Al slipper unna, og kommer seg tilbake til sivilisasjonen. For å dekke over eksistensen av anlegget, bestemmer Massarde seg for å ødelegge det med eksplosiver.

Skuespillere 
 Matthew McConaughey — Dirk Pitt
 Steve Zahn — Al Giordino
 Penélope Cruz — Eva Rojas
 Lambert Wilson — Yves Massarde
 Dayna Cussler — Kitty Mannock (slettede scener)
 Clint Dyer — Oshodi
 Lennie James — General Kazim
 Delroy Lindo — CIA agent Carl
 William H. Macy — Admiral James Sandecker
 Patrick Malahide — Ambassador Polidori
 Nathan Osgood — Gun Lt.
 Billy Seymour — Powder Monkey
 Glynn Turman — Dr. Frank Hopper
 Mark Wells — Sailor Who Drops Gold
 Rainn Wilson — Rudi Gunn

Eksterne lenker 
 
 

Filmer fra 2005
Eventyrfilmer fra USA
Actionkomedier fra USA
Filmer basert på bøker
Engelskspråklige filmer